9.  การจัดการ

บริษัทฯ มีคณะกรรมการชุดใหญ่ 1 ชุด และคณะกรรมการชุดย่อย 3 ชุด ประกอบด้วย

 1. คณะกรรมการบริษัทฯ แต่งตั้งโดยมติในที่ประชุมผู้ถือหุ้นมีอำนาจหน้าที่จัดการบริษัทฯ ให้เป็นไปตามกฎหมาย วัตถุประสงค์และข้อบังคับของบริษัทฯ ตลอดจนมติที่ประชุมผู้ถือหุ้น มีจำนวน 15 ท่าน ดังต่อไปนี้ 

  1 . นายสถาพร กวิตานนท์ ประธานกรรมการกิตติมศักดิ์

2 . นายประพัฒน์ โพธิวรคุณ ประธานกรรมการ

3 . นายซาโตชิ ทาเคฟุชิ รองประธานกรรมการ

  4 . นายโกมล วงศ์ทองศรี กรรมการ

  5 . นายคานาเมะ ฮัตโตริ กรรมการ

  6 . นายศุภชัย เศรษฐเสถียร กรรมการ

  7 . นายฟูจิโอะ ฟูจิตะ กรรมการ

  8 . นายฮิเดโทชิ มูราซาวา กรรมการ

  9 . นายนาโอะคาซึ โทมิโมโต กรรมการ

  10 . นายทาเคยาสุ โอกาว่า กรรมการ

11 . นายเหลือ สงวนพงษ์ กรรมการ

12 . นางกมลวรรณ โพธิวรคุณ กรรมการ

13 . นายจักก์ชัย พานิชพัฒน์ กรรมการ

14 . นายอรรถกฤช วิสุทธิพันธ์ กรรมการ

15 . นายอุดม เสถียรภาพงษ์ กรรมการ

หมายเหตุ : นายพนมพร พานิช
รองผู้จัดการทั่วไปและรักษาการในตำแหน่งผู้จัดการฝ่ายตรวจสอบภายใน
เป็นเลขานุการคณะกรรมการบริษัทฯ

2. คณะกรรมการบริหาร แต่งตั้งโดยคณะกรรมการบริษัทฯ มีอำนาจหน้าที่จัดการบริษัทฯ
แทนคณะกรรมการบริษัทฯ
โดยกรรมการบริหารสองคนลงลายมือชื่อและประทับตราสำคัญฯโดยที่ประชุมคณะกรรมการบริษัทฯมีอำนาจกำหนดรายชื่อกรรมการ
ซึ่งมีอำนาจลงลายมือชื่อผูกพันบริษัทฯ รวมทั้งกำหนดนโยบายต่างๆ ของบริษัทฯ
และกำกับดูแลให้ฝ่ายจัดการดำเนินการดูแลให้เป็นตามนโยบายที่กำหนดแล้วรายงานให้คณะกรรมการบริษัทฯ
ทราบ มีจำนวน 4 ท่าน ดังต่อไปนี้

1. นายประพัฒน์ โพธิวรคุณ ประธานกรรมการบริหาร

  2. นายซาโตชิ ทาเคฟุชิ รองประธานกรรมการบริหาร

  3. นายศุภชัย เศรษฐเสถียร กรรมการบริหาร

4. นายฟูจิโอะ ฟูจิตะ กรรมการบริหาร

 3. คณะกรรมการตรวจสอบ แต่งตั้งโดยคณะกรรมการบริษัทฯ มีอำนาจหน้าที่สอบทานระบบการควบคุม และการจัดการภายในบริษัทฯ ที่ฝ่ายจัดการกำหนดขึ้น , สอบทานข้อมูลทางการเงินที่เสนอแก่ผู้ถือหุ้นและผู้ที่เกี่ยวข้อง เพื่อให้บริษัทฯ มีระบบการจัดการที่ดีมีการป้องกันความสูญเสียที่อาจจะเกิดขึ้น และข้อมูลมีความถูกต้องเชื่อถือได้ แล้วรายงานต่อคณะกรรมการบริษัทฯ ก่อนนำเสนอที่ประชุมผู้ถือหุ้นมีจำนวน 3 ท่าน ดังต่อไปนี้

1. นายเหลือ สงวนพงษ์ ประธานกรรมการตรวจสอบ

2. นายจักก์ชัย พานิชพัฒน์ กรรมการตรวจสอบ

3. นายอรรถกฤช วิสุทธิพันธ์ กรรมการตรวจสอบ

 4. คณะอนุกรรมการกำหนดราคาสินค้า แต่งตั้งโดยคณะกรรมการบริษัทฯ มีหน้าที่ดูแลให้ฝ่ายบริหารของบริษัทฯปฎิบัติให้เป็นไปตามนโยบายการกำหนดราคาสินค้า ด้วยความซื่อสัตย์สุจริตและระมัดระวังรักษาผลประโยชน์ของบริษัทฯ หากพบว่ามีการกระทำการหรือละเว้นกระทำการใดอันเป็นเหตุให้บริษัทฯ ได้รับความเสียหายคณะอนุกรรมการกำหนดราคาสินค้าจะดำเนินการเพื่อให้บริษัทฯ ได้รับค่าชดเชยความเสียหายซึ่งอาจจะเกิดขึ้นได้ มีจำนวน 4 ท่าน ดังต่อไปนี้

1. นายเหลือ สงวนพงษ์ ประธานอนุกรรมการกำหนดราคาสินค้า

2. นายโกมล วงศ์ทองศรี อนุกรรมการกำหนดราคาสินค้า

3. นายฟูจิโอะ ฟูจิตะ อนุกรรมการกำหนดราคาสินค้า

4. นายอรรถกฤช วิสุทธิพันธ์ อนุกรรมการกำหนดราคาสินค้า

ผู้บริหารบริษัทฯ มีจำนวน 18 ท่าน ดังต่อไปนี้

1. นายประพัฒน์ โพธิวรคุณ ประธานกรรมการบริหาร

2. นายซาโตชิ ทาเคฟุชิ รองประธานกรรมการบริหาร

และกรรมการผู้จัดการ

3. นายศุภชัย เศรษฐเสถียร กรรมการบริหาร และกรรมการรองผู้จัดการ

4. นายฟูจิโอะ ฟูจิตะ กรรมการบริหาร และผู้จัดการฝ่ายการตลาด

5. นายอุดม เสถียรภาพงษ์ ผู้จัดการทั่วไป

6. นายพนมพร พานิช รองผู้จัดการทั่วไป และรักษาการในตำแหน่ง

ผู้จัดการฝ่ายตรวจสอบภายใน

7. นายอัศวิน สารวิถี ผู้จัดการฝ่ายบริหารทั่วไป

8. นายบัญญัติ ห่านทอง ผู้จัดการฝ่ายจัดซื้อ

9. นายกฤษณะ ชัชชัยวรวงศ์ รองผู้จัดการฝ่ายการตลาด

10. นายโยชิอากิ โอกิ รองผู้จัดการฝ่ายการตลาด

11. นางสาวพจนา ตฤณวร ผู้จัดการฝ่ายการเงิน

12. นายสมบูรณ์ ชุณหะวัณ รองผู้จัดการฝ่ายประกันคุณภาพและวิศวกรรมการผลิต

13. นายอรรถกฤษณ์ ศิวสฤษดิ์ ผู้จัดการฝ่ายผลิตพัดลมและปั๊มน้ำ

14. นายเพ็ญศักดิ์ พละวุฑิโฒทัย รองผู้จัดการฝ่ายผลิตพัดลมและปั๊มน้ำ

15. นายวุฒิชัย กฤษฎาสิมะ ผู้จัดการฝ่ายผลิตตู้เย็น

16. นายฮิเดโทชิ มูราซาวา ผู้จัดการฝ่ายผลิตตู้เย็น

17. นายมงคล คูรัตน์ ผู้จัดการฝ่ายผลิตเครื่องมือและงานฉีดพลาสติก

18. นายศุภศักดิ์ หิรัญพรพิทักษ์ ผู้บริหารอาวุโสประจำสำนักงาน ฝ่ายทีมงานโครงการ

บริษัทฯ มีที่ปรึกษาชาวญี่ปุ่นซึ่งทำหน้าที่ให้คำปรึกษาแนะนำงานแก่ฝ่ายต่างๆ อีกจำนวน 9 ท่าน

หมายเหตุ : รายละเอียดตำแหน่งของผู้บริหารและผู้มีอำนาจควบคุมของบริษัทฯ
ปรากฏตามเอกสารหมายเลข 1

  9.2 การสรรหากรรมการและผู้บริหาร

การสรรหากรรมการบริษัทฯ

1. กรรมการนั้นให้ที่ประชุมผู้ถือหุ้นเลือกตั้งตามหลักเกณฑ์และวิธีการดังต่อไปนี้

( 1 ) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

( 2 ) การเลือกตั้งกรรมการ
จะลงคะแนนเสียงเลือกตั้งเป็นรายบุคคลหรือหลายคนพร้อมกันเต็มตามจำนวนกรรมการทั้งหมดที่จะต้องเลือกตั้งในคราวนั้นก็ได้
ทั้งนี้ ตามแต่ที่ประชุมผู้ถือหุ้นจะเห็นสมควร
โดยในการออกเสียงลงคะแนนไม่ว่าจะเป็นการเลือกตั้งเป็นรายบุคคลหรือหลายคนดังกล่าว
บุคคลแต่ละคนที่ผู้ถือหุ้นออกเสียงเลือกตั้งจะได้รับคะแนนเสียงจากผู้ถือหุ้นตามจำนวนหุ้นที่ผู้ถือหุ้นนั้น
มีอยู่ทั้งหมดตาม ( 1 )
โดยผู้ถือหุ้นดังกล่าวจะแบ่งคะแนนเสียงให้แก่ผู้หนึ่งผู้ใดมากหรือน้อยเพียงใดไม่ได้

( 3 ) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่า
จำนวนกรรมการที่จะพึงมี หรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

2. ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
ให้คณะกรรมการบริษัทเลือกบุคคลคนหนึ่งซึ่งมีคุณสมบัติและไม่มีลักษณะต้องห้ามตามมาตรา 68
แห่งพระราชบัญญัติบริษัทมหาชนจำกัด พ.ศ. 2535
เข้าเป็นกรรมการแทนในการประชุมคณะกรรมการคราวถัดไป

มติของคณะกรรมการตามวรรคหนึ่ง
ต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

การสรรหาคณะกรรมการบริหาร

- คณะกรรมการบริษัทฯ แต่งตั้งกรรมการบริษัทฯ จำนวน 4 ท่าน เป็นคณะกรรมการบริหารมีอำนาจ
และหน้าที่จัดการ ควบคุม ดูแลการดำเนินงานของบริษัทฯ
ให้บรรลุตามนโยบายและเป้าหมายของบริษัทฯ แทนคณะกรรมการบริษัทฯ

- คณะกรรมการบริหารประกอบด้วย ประธานกรรมการบริหารหนึ่งท่าน
รองประธานกรรมการบริหารหนึ่งท่าน และกรรมการบริหารอีกสองท่าน

การสรรหาคณะกรรมการตรวจสอบ

- คณะกรรมการบริษัทฯ แต่งตั้งกรรมการอิสระของบริษัทจำนวน 3 ท่าน
เป็นคณะกรรมการตรวจสอบมีหน้าที่หลักในการประเมินระบบการควบคุมภายในของบริษัทฯ
เพื่อแนะนำและเสนอข้อคิดเห็นต่อคณะกรรมการบริษัทฯ โดยดำรงตำแหน่งคราวละ 2 ปี

- คณะกรรมการตรวจสอบประกอบด้วย ประธานกรรมการตรวจสอบหนึ่งท่าน
และกรรมการตรวจสอบอีกสองท่าน

การสรรหาคณะอนุกรรมการกำหนดราคาสินค้า

- คณะกรรมการบริษัทฯ แต่งตั้งกรรมการบริษัทฯ จำนวน 4 ท่าน
เป็นคณะอนุกรรมการกำหนดราคาสินค้ามีหน้าที่ในการให้ความเห็นชอบต่อการกำหนดราคาสินค้าระหว่างบริษัทฯ
กับบริษัท กันยงวัฒนา จำกัด ซึ่งเป็นผู้แทนจำหน่ายรายใหญ่ในประเทศ โดยมีตัวแทนของกลุ่มผู้ถือหุ้น
3 กลุ่มของบริษัทฯ คือ

-   กรรมการตัวแทนที่มีส่วนได้เสียในบริษัท กันยงอีเลคทริก จำกัด (มหาชน) และบริษัท
    กันยงวัฒนา จำกัด จำนวน 1 ท่าน

-   กรรมการตัวแทนที่ไม่มีส่วนได้เสียในบริษัท กันยงวัฒนา จำกัด จำนวน 1 ท่าน

-   กรรมการอิสระ จำนวน 2 ท่าน

- คณะอนุกรรมการกำหนดราคาสินค้า ประกอบด้วยประธานอนุกรรมการกำหนดราคาสินค้าหนึ่งท่าน
และอนุกรรมการกำหนดราคาสินค้าสามท่าน

3.  ค่าตอบแทนผู้บริหารของบริษัทฯ

บริษัทฯ มีกรรมการรวม 15 ท่านและผู้บริหารรวม 18 ท่าน ทั้งนี้ผู้บริหารที่เป็นกรรมการมีจำนวน6
ท่าน และผู้บริหารที่ไม่ได้เป็นกรรมการจำนวน 12 ท่าน บริษัทฯ
จ่ายค่าตอบแทนเป็นเงินเดือนและค่าตอบแทนอื่นๆ ดังนี้

-   ค่าตอบแทนของกรรมการบริษัทฯ ในรูปค่าพาหนะ 4,299,999.92 บาท

กรรมการและค่าตอบแทนกรรมการประจำปี

ซึ่งต้องได้รับการอนุมัติ โดยที่ประชุมผู้ถือหุ้น

จำนวน 15 ท่าน

-   ค่าตอบแทนของกรรมการบริหารและผู้บริหาร 36,515,121.67 บาท

  ในรูปเงินเดือนและโบนัส ซึ่งแปรตามผลการ

  ดำเนินงานของบริษัทฯ รวมจำนวน 18 ท่าน

-   ค่าตอบแทนของคณะกรรมการตรวจสอบ 140,000.00 บาท

  ในรูปเบี้ยประชุมรวมจำนวน 3 ท่าน

9.4 รายงานการกำกับดูแลกิจการ

คณะกรรมการบริษัทฯ
ได้ทราบและปฏิบัติตามข้อพึงปฏิบัติที่ดีของตลาดหลักทรัพย์แห่งประเทศไทยมาโดยตลอด
เพื่อดูแลปกป้องผลประโยชน์ของผู้ถือหุ้นทุกรายอย่างเท่าเทียมกัน ด้วยความซื่อสัตย์
ยุติธรรมและโปร่งใส ในปี 2546 คณะกรรมการบริษัทฯ
ได้ดำเนินการตามนโยบายการกำกับดูแลกิจการของบริษัทฯ และหลักการกำกับดูแลกิจการที่ดี 15
ข้อของตลาดหลักทรัพย์ฯ ดังนี้

1. นโยบายเกี่ยวกับการกำกับดูแลกิจการ

ในปี 2546 ที่ผ่านมาบริษัทฯ
ได้ดำเนินการตามนโยบายกำกับดูแลกิจการที่ดีได้ประกาศไว้แล้วครบทุกข้ออย่างไรก็ตามบริษัทฯ
ยังต้องมีการปรับปรุงการดำเนินการตามนโยบายกำกับดูแลกิจการที่ดีต่อไป เพื่อให้นโยบายดังกล่าว
เกิดผลอย่างเป็นรูปธรรมมากยิ่งขึ้น

2. ผู้ถือหุ้น : สิทธิ

บริษัทฯได้อำนวยความสะดวกให้แก่ผู้ถือหุ้นทุกรายอย่างเท่าเทียมกัน โดยจัดให้มีการประชุม ณ
โรงแรมใจกลางเมืองที่สามารถเดินทางมาได้โดยสะดวก
มีการมอบของชำร่วยเพื่อจูงใจให้ผู้ถือหุ้นมาร่วมประชุม
รวมทั้งจัดสรรเวลาในการลงทะเบียนเข้าประชุม และเปิดโอกาสให้ผู้ถือหุ้นซักถามอย่างพอเพียง
นอกจากนี้บริษัทฯได้เผยแพร่สารสนเทศที่สำคัญของบริษัทฯ ผ่านทาง website ของบริษัทฯ
และระบบ Elcid ของตลาดหลักทรัพย์แห่งประเทศไทย

3. สิทธิของผู้มีส่วนได้เสียกลุ่มต่างๆ

บริษัทฯ ได้จัดให้มีการประชุมต่างๆ อาทิเช่น การประชุมผู้ถือหุ้น การประชุมลูกค้า การประชุม
Vendor และการประชุมร่วมกับสหภาพแรงงานของบริษัทฯ เพื่อให้ผู้มีส่วนได้เสียต่างๆ เช่น ผู้ถือหุ้น
ลูกค้า พนักงาน และกลุ่มบุคคลต่างๆ ที่เกี่ยวข้องกับบริษัทฯ จะได้รับการปฏิบัติด้วยดี
อันจะสร้างความสัมพันธ์อันดีและประโยชน์ต่อผู้มีส่วนได้เสียทุกกลุ่ม

4. การประชุมผู้ถือหุ้น

บริษัทฯ
ได้จัดส่งจดหมายเชิญประชุมและเอกสารประกอบการประชุมแก่ผู้ถือหุ้นล่วงหน้าตามที่กฎหมายกำหนด
และมีข้อมูลสำคัญเกี่ยวกับเรื่องที่จะเสนอ เหตุผลความจำเป็นและความเห็นของคณะกรรมการ
เพื่อให้ผู้ถือหุ้นสามารถพิจารณาและออกความเห็นหรือลงคะแนนเสียงได้อย่างเหมาะสมในที่ประชุม
โดยมีคณะกรรมการบริษัทฯ และผู้บริหารของบริษัทฯ
เข้าร่วมประชุมเพื่อตอบข้อซักถามของผู้ถือหุ้นทุกรายอย่างเท่าเทียมกัน

5. ภาวะผู้นำและวิสัยทัศน์

บริษัทฯมีการกำหนดบทบาทและหน้าที่ของคณะกรรมการบริษัทไว้ตามพระราชบัญญัติบริษัท มหาชน
จำกัด พ.ศ. 2535 และกำหนดอำนาจหน้าที่ความรับผิดชอบของผู้บริหารไว้ในกฎระเบียบบริษัทฯ
โดยบริษัทฯ ได้กำหนดนโยบาย กลยุทธ์ แผนดำเนินงานเป้าหมายและงบประมาณเป็นประจำทุกปี
และได้กระจายนโยบายและเป้าหมายให้พนักงานทุกคนได้รับทราบเพื่อเป็นแนวทางการปฏิบัติงาน
ซึ่งผู้บริหารของบริษัทฯ และคณะกรรมการบริหาร
จะทำการติดตามผลความคืบหน้าของแผนงานเป็นระยะเพื่อให้บรรลุเป้าหมายตามที่ได้วางไว้
หรือพิจารณาปรับปรุงแผนดำเนินงานให้สอดคล้องตามสภาวะธุรกิจในปัจจุบันให้มากที่สุด

  6. ความขัดแย้งทางผลประโยชน์

บริษัทฯ
มีการเปิดเผยการทำรายการระหว่างกันกับผู้ถือหุ้นใหญ่และบริษัทในเครือของผู้ถือหุ้นใหญ่ไว้ในหมายเหตุงบการเงินและในรายงานประจำปี
โดยบริษัทฯ ได้ทำรายการค้ากับบริษัทฯ ดังกล่าว อย่างโปร่งใสและยุติธรรมภายใต้การแข่งขันที่เสรี
และเป็นไปตามหลักเกณฑ์ของคณะกรรมการกำกับหลักทรัพย์และตลาดหลักทรัพย์

7. จริยธรรมธุรกิจ

บริษัทฯ ได้มีการประเมินผลการปฏิบัติตามประกาศจริยธรรมของบริษัทฯ
และจะได้นำผลการประเมินดังกล่าวมาปรับปรุงให้เกิดผลมากขึ้นอย่างต่อเนื่องทุกปี

8. การถ่วงดุลของกรรมการที่ไม่เป็นผู้บริหาร

ปัจจุบัน บริษัทฯ มีกรรมการอิสระจำนวน 5 ท่าน จากกรรมการบริษัทฯ ทั้งหมด 15 ท่าน
ทำให้ผู้ถือหุ้นมั่นใจได้ว่าสิทธิและประโยชน์ต่างๆ จะได้รับการดูแลอย่างทั่วถึง
และปกป้องผลประโยชน์ของบริษัทฯ อย่างเต็มที่

9. การรวมหรือแยกตำแหน่งประธานกรรมการกับกรรมการผู้จัดการ

บริษัทฯ ได้แบ่งแยกอำนาจหน้าที่และตัวบุคคลระหว่างประธานกรรมการบริษัทและกรรมการผู้จัดการ
เพื่อให้เกิดการถ่วงดุลอำนาจซึ่งกันและกัน รวมทั้งบริษัทฯ ยังได้จัดตั้งคณะกรรมการบริหารขึ้นมา
เพื่อพิจารณาเรื่องสำคัญๆ ของบริษัทฯ ด้วยความรอบคอบและก่อให้เกิดประโยชน์ต่อบริษัทฯ
อย่างสูงสุด

10. ค่าตอบแทน

บริษัทฯ ได้มอบหมายให้คณะกรรมการบริหาร มีหน้าที่พิจารณาค่าตอบแทนของกรรมการบริษัทฯ
เพื่อให้ค่าตอบแทนดังกล่าวเหมาะสมตามหน้าที่ความรับผิดชอบของกรรมการแต่ละท่าน
และกำไรของบริษัทฯ ในแต่ละปี โดยจะนำเสนอต่อคณะกรรมการบริษัทฯ
และที่ประชุมผู้ถือหุ้นเห็นชอบเป็นประจำทุกปี
รวมทั้งจะมีการเปิดเผยค่าตอบแทนดังกล่าวไว้ในรายงานประจำปีของบริษัทฯ

11. การประชุมคณะกรรมการ

ในปี 2546 บริษัทฯ มีการประชุมคณะกรรมการบริษัทฯ รวม 5 ครั้ง
ประชุมคณะกรรมการตรวจสอบรวม 4 ครั้ง ประชุมคณะกรรมการกำหนดราคาสินค้ารวม 1 ครั้ง
นอกจากนี้คณะกรรมการบริหารได้มีการประชุมร่วมกันทุกเดือนๆ ละ 2 ครั้ง เพื่อให้บริษัทฯ
สามารถดำเนินงานได้อย่างคล่องตัวและมีประสิทธิภาพ การเข้าร่วมประชุมคณะกรรมการบริษัทฯ
กรรมการส่วนใหญ่เข้าร่วมประชุมอย่างสม่ำเสมอ โดยทุกครั้งประธานกรรมการบริษัทฯ
ในฐานะประธานที่ประชุมได้เปิดโอกาสให้กรรมการบริษัทฯ
ทุกท่านเสนอข้อคิดเห็นและซักถามอย่างเพียงพอ

12. คณะอนุกรรมการ

คณะกรรมการบริษัทฯ มีการแต่งตั้งคณะกรรมการชุดย่อย 3 คณะ คือ คณะกรรมการตรวจสอบ
คณะอนุกรรมการกำหนดราคาสินค้า และคณะกรรมการบริหาร เพื่อช่วยคณะกรรมการบริษัทฯ
วางแผน ควบคุม ติดตาม และกลั่นกรองงานให้มีประสิทธิภาพ ประสิทธิผล
รวมทั้งปฏิบัติตามกฎหมายหรือข้อกำหนดที่เกี่ยวข้องอย่างครบถ้วน ถูกต้อง
โดยมีการรายงานต่อคณะกรรมการบริษัทฯ อย่างสม่ำเสมอ ปัจจุบันคณะกรรมการบริษัทฯ
กำลังอยู่ในระหว่างการพิจารณาแต่งตั้งคณะอนุกรรมการเพิ่มเติมอีก 2 คณะในอนาคต คือ
คณะอนุกรรมการสรรหาและคณะอนุกรรมการกำหนดค่าตอบแทน

13. ระบบการควบคุมภายในและการตรวจสอบ

บริษัทฯ ได้มีการวางระเบียบปฏิบัติต่างๆ ไว้หลายด้านทั้งในด้านการบริหาร การปฏิบัติงาน
และการติดตาม โดยได้จัดทำเป็นเอกสารและแจกจ่ายให้พนักงานและผู้บริหารของบริษัทฯ
ได้รับทราบตามมาตรฐาน ISO 9000
ซึ่งระเบียบปฏิบัติดังกล่าวครอบคลุมระบบการควบคุมภายในที่สำคัญ เช่น
อำนาจการอนุมัติของฝ่ายบริหาร ขั้นตอนการสั่งซื้อ การตรวจรับของและการจัดเก็บสินค้า
การควบคุมการผลิต การตรวจสอบคุณภาพ การรับ-จ่ายเงิน
รวมทั้งการดูแลรักษาทรัพย์สินถาวรของบริษัทฯ เป็นต้น

นอกจากนี้ บริษัทฯ มีฝ่ายตรวจสอบภายในที่ทำหน้าที่ตรวจสอบระบบงานต่างๆ อย่างสม่ำ

เสมอตามแผนการตรวจสอบและตามที่ผู้บริหารระดับสูงหรือคณะกรรมการตรวจสอบมอบหมายเป็นกรณีพิเศษ

14. รายงานคณะกรรมการบริษัทฯ

คณะกรรมการบริษัทฯ ได้รายงานผลการปฏิบัติงานตามหน้าที่ความรับผิดชอบที่ได้รับจากผู้ถือหุ้น
ทั้งในด้านการบริหารงาน การควบคุมและสอบทานงาน รวมถึงรายงานทางการเงิน
โดยได้จัดทำเป็นรายงานคณะกรรมการบริษัทฯ ไว้ในรายงานประจำปี เพื่อให้ผู้ถือหุ้นรับทราบ

15. ความสัมพันธ์กับผู้ลงทุน

บริษัทฯ มีการเปิดเผยสารสนเทศที่สำคัญของทางบริษัทฯ ผ่านทางระบบสารสนเทศ (Elcid)
ของทางตลาดหลักทรัพย์แห่งประเทศไทย
ทางสื่อสิ่งพิมพ์และการประชุมตามโอกาสเพื่อให้นักลงทุนได้รับทราบอย่างทั่วถึงโดยเร็ว

9.5 การดูแลเรื่องการใช้ข้อมูลภายใน

บริษัทฯ กำหนดให้มีการรายงานการถือครองหลักทรัพย์ของบริษัทฯ ให้ที่ประชุมคณะกรรมการบริษัทฯ
รับทราบการเปลี่ยนแปลงการถือครองหลักทรัพย์ของผู้บริหารบริษัทฯ ตั้งแต่ระดับผู้จัดการฝ่ายขึ้นไป
ทุกไตรมาส เพื่อป้องกันการซื้อขาย โอนหรือรับโอนหลักทรัพย์ของบริษัทฯ โดยใช้ข้อมูลภายใน

9.6 บุคลากร

ณ วันที่ 31 มีนาคม 2547 พนักงานประจำของบริษัทมีจำนวนทั้งสิ้น 1,038 คน มีรายละเอียดดังนี้

  พนักงานประจำสายงานผลิต จำนวน 706 คน

พนักงานประจำสายงานบริหารและสนับสนุนการผลิต จำนวน 332 คน

ผลตอบแทนรวมของพนักงานบริษัทฯ ในปีงบประมาณ 2546 เท่ากับ 307.66 ล้านบาท
ในรูปของเงินเดือน ค่าแรง ค่าล่วงเวลาและโบนัส รวมทั้งบริษัทฯ ยังมีสวัสดิการที่ให้กับพนักงานอีก
เช่น กองทุนสำรองเลี้ยงชีพ , ค่ารักษาพยาบาล , รถรับส่งพนักงาน และค่าอาหารกลางวัน
เป็นต้น

นโยบายในการพัฒนาพนักงาน บริษัทฯ จัดให้มีการอบรมพนักงานในระดับต่างๆ
ทั้งภายในและภายนอกบริษัทฯ โดยจะทำการสำรวจความต้องการด้านการฝึกอบรมในหัวข้อต่างๆ
ของทุกฝ่ายแล้วนำมาจัดทำแผนฝึกอบรมประจำปีภายในของบริษัทฯ
เพื่อกำหนดผู้เข้ารับการฝึกอบรมให้เหมาะสมตามหน้าที่ที่รับผิดชอบ
สำหรับการฝึกอบรมภายนอกบริษัทฯ นั้น ขึ้นกับฝ่ายต่างๆ
จะพิจารณาให้พนักงานเข้ารับการอบรมจากสถาบันภายนอกตามความเหมาะสมภายใต้งบประมาณการฝึกอบรมที่แต่ละฝ่ายกำหนดไว้